Parti Gagasan Rakyat Sabah

Parti Gagasan Rakyat Sabah, didaftarkan sebagai Parti Gagasan Bersama Rakyat Sabah (diringkaskan sebagai GAGASAN atau PGRS) atau lebih dikenali dengan singkatannya Gagasan Rakyat, ialah sebuah parti politik tempatan di Sabah, Malaysia Parti ini dibentuk dan didaftarkan pada 28 Ogos 2013 oleh ahli politik tempatan Sabah iaitu Ationg Tituh sebagai sebuah parti pelbagai kaum dengan matlamat untuk memperlihatkan sudut pandang dan keinginan anak Sabah dalam kerajaan. Parti Gagasan Rakyat Sabah mula aktif dan mula memperkasakan jentera parti pada tahun 2016. Parti ini merupakan komponen utama Gabungan Rakyat Sabah sejak 9 Disember 2022.

Sejarah

Pendaftaran dan kebangkitan parti 

Parti politik ini dibentuk dan didaftarkan pada 28 Ogos 2013 oleh Dr. Ationg Tituh sebagai sebuah parti pelbagai kaum dengan matlamat untuk memperlihatkan sudut pandang dan keinginan anak Sabah dalam kerajaan. Parti Gagasan Rakyat Sabah mula aktif dan mula memperkasakan jentera kubu parti pada 2016. Pada mulanya, parti ini telah berjaya didaftarkan sebagai Parti Gagasan Bersama Rakyat Sabah (Parti BERSAMA), dan merupakan salah satu antara pendaftaran parti baharu yang diluluskan oleh Jabatan Pendaftaran Pertubuhan (RoS) dibawah perlembagaan Akta Pertubuhan 1966 serta sekaligus berjaya mendapatkan kebenaran untuk beroperasi sebagai parti politik pada 2013.

Percubaan untuk bekerjasama 

Pada Mac 2020, GAGASAN telah bersama-sama tiga parti politik Sabah yang lain untuk bertujuan membentuk persefahaman baharu bagi menubuhkan gabungan parti politik lokal Sabah. Parti tersebut ialah Parti Cinta Sabah (PCS), Parti Kerjasama Anak Negeri Sabah (Anak Negeri) dan sebuah parti yang belum berdaftar, Parti Hak Sabah. Keempat-empat parti pada mulanya bersepakat untuk membuat kerjasama dengan menggabungkan keempat-empat parti dalam satu parti iaitu GAGASAN, dengan Anifah Aman sebagai Presiden.  

Walau bagaimanapun, perancangan penggabungan parti pembangkang ini gagal selepas GAGASAN dan Anak Negeri menarik diri untuk meneruskan agenda parti masing-masing selepas individu yang sepatutnya menjadi Presiden gabungan, Anifah Aman menyertai PCS dan terpilih menjadi Presiden PCS pada Julai 2020 sebelum pilihan raya negeri mengejut.

Pengambilalihan oleh bekas pemimpin Bersatu Sabah 

Setelah sekian lama menjadi tanda tanya dimanakah parti sedia ada yang akan dipilih oleh Ketua Menteri Sabah ke-16, Hajiji Noor selepas beliau keluar daripada parti bukan tempatan, akhirnya akan terjawab pada 29-30 Januari 2023. Pada 29 Januari 2023, Hajiji Noor mengumumkan untuk mengetuai Parti Gagasan Rakyat Sabah (PGRS). Beliau berkata PGRS akan digunakan untuk meneruskan perjuangan sebagai parti tempatan di Sabah. PGRS juga telah diterima oleh GRS sebagai parti komponen pada 9 Disember 2022.

Ahli Parlimen Papar, Armizan Mohd. Ali berkata empat bekas ahli Parlimen BERSATU Sabah tidak akan menyertai Parti Gagasan Rakyat Sabah kerana undang-undang anti-lompat. Sebaliknya, mereka akan kekal sebagai ahli langsung Gabungan Rakyat Sabah (GRS).

Pada 5 Februari 2023, Hajiji Noor secara rasmi mengambil alih Parti Gagasan Rakyat Sabah (PGRS) selepas Mesyuarat Agung Khas (EGM) parti itu.

Senarai presiden GAGASAN 

Presiden

Kepimpinan

Pengasas Gagasan Rakyat 
Ationg Tituh

Kepimpinan semasa Parti GAGASAN 
Presiden: 
Hajiji Noor

Timbalan Presiden: 
Masidi Manjun

Naib Presiden: 
Mohd Ariffin Mohd Arif
Rubin Balang
Masiung Banah

Ketua Pergerakan Wanita GAGASAN:
Redonah Bahanda 

Ketua Pergerakan Pemuda GAGASAN:
Fairuz Renddan

Ketua Beliawanis: 

 Emmie M. ldang

Setiausaha Agung:
Mohd Razali Razi

Timbalan Setiausaha Agung:
Stephen Jacob Jimbangan 

Bendahari Agung:
Ghulamhaidar @ Yusof Khan Bahadar

Timbalan Bendahari Agung:
Tahir Picho 

Ketua Penerangan:
Nizam Abu Bakar Titingan

Ahli Majlis Tertinggi (AMT):
 Japlin Akim
 Isnin Aliasnih
 Jaffari Waliam
 Abdul Ghani Mohd Yassin
 Samad Jambri
 Ruddy Awah
 Hassan A Gani Pg Amir
 Limus Jury
 John Ambrose
 Bobbey Ah Fang Suan
 Mohd Basri A Gafar
 Sotijin Juhui
 Maksit Saidi
 Abdul Karim Abdul Wahid
 Abdul Hakim Gulam Hassan
 Faisyal Yusof Hamdain Diego
 Arsit Sedi
 Azman Ruslan
 Awang Kadin Tang
 Maijol Mahap

Logo dan Bendera 
Warna utama yang digunakan dalam logo dan bendera Gagasan Rakyat ialah warna Merah dan Biru. Gagasan Rakyat sentiasa menggunakan Merah dan Biru sebagai tema parti kerana Merah melambangkan Keberanian rakyat menuntut hak-hak Sabah manakala warna Biru melambangkan Perpaduan rakyat Sabah.

Perwakilan

Dewan Undangan Negeri Sabah 

Dewan Undangan Negeri Sabah

Lihat juga 

 Pemuda Parti Gagasan Rakyat Sabah
 Skuad GAHMUDA
 Gabungan Rakyat Sabah
 Senarai parti politik Malaysia
 Politik Malaysia

Pautan luar

Rujukan 

Penubuhan 2013 di Malaysia
Parti politik di Sabah